**Toamna din inima mea**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cerul își culcă tăceri întomnate

Pe umerii tăi dezgoliți și cuminți,

În poale ți-ai prins doar flori desfășate,

Dar ochii, iubito, sunt plini de dorinți!

Ploaia îți pune în păr nestemate

Și rugi se aprind pe sub gene fierbinți,

Cerul își culcă tăceri întomnate

Pe umerii tăi dezgoliți și cuminți.

Alei ascund sub culori lăcrimate

Fiori şi aventuri din basme cu prinţi,

Iar peste norii ca nişte palate

Şi ale mele rugăciuni către sfinţi,

Cerul își culcă tăceri întomnate.